Formació i informació per a persones emprenedores a Burjassot
2025-07-24

El Centre de Serveis Empresarials de Burjassot ha albergat aquest matí (23-01-2018), una jornada d’orientació, formació i informació, dirigida a persones emprenedores del municipi. Organitzada des de la regidoria de Promoció Econòmica, dirigida pel regidor Roc Senent, a través de CEMEF SLU, aquesta sessió d’orientació sobre empreniment ha sigut presentada pel propi regidor qui, a l’inici de la sessió, ha donat la benvinguda als assistents justificant l’organització de la jornada “en la importància que té estar ben format i informat a l’hora d’emprendre, a part de la bona idea que es tinga, ja que aquesta informació i sobretot formació en l’àmbit empresarial pot ser clau perquè finalment aqueixa idea inicial tinga l’èxit que es pretén, en el camp del negoci o no“.

Al llarg del matí, les persones que s’han apuntat al curs, un total de quinze, abordaran temes d’interès per a l’emprenedor o emprenedora com les novetats de la Llei d’Autònoms, en vigor des de l’1 de gener de 2018, la diversitat de les formes jurídiques empresarials o les pautes per a establir un pla de viabilitat a l’hora d’emprendre un negoci.